Prentútgáfa Stundarinnar kemur næst út þann 24. janúar . Of pólsk fyrir Ísland og of íslensk fyrir Pólland Upp til hópa eru Íslendingar skeytingarlausir í garð Pólverja og telja þá ekki hafa neitt áhugavert eða mikilvægt til málanna að leggja . Þetta segir pólski listamaðurinn Wiola Ujazdowska . Hún segir opinberar listastofnanir bregðast því hlutverki að hlúa að grasrót fjölbreyttra listamanna og gefa þeim rödd í samfélaginu sem þeir tilheyra , ekki síður en listamenn með íslenskrar rætur . Á milli heimaWiola Ujadowska segir Íslendinga ennþá vera lokaða gagnvart „ hinum “ í samfélaginu . Það sé ríkt í þeim að flokka fólk , sem geri þeim flókið að aðlagast samfélaginu . Núorðið segist hún vera á jaðrinum í báðum samfélögunum sem hún tilheyrir , Íslandi og Póllandi . Mynd : Heiða Helgadóttir Fimm ár eru liðin frá því að Wiola Ujadowska kom til Íslands til að vinna sem lærlingur á Nýlistasafninu . Upphaflega ætlaði hún að búa hér í nokkra mánuði en hér leið henni vel svo hún ákvað að setjast að í Reykjavík . Wiola er háskólamenntuð á sviði lista , í glerlist , listmálun , skúlptúragerð og nútímalist , en hún lærði bæði í Nicolaus Copernicus University í Póllandi og Cologne Institute of Conservation Sciences í Þýskalandi . Þrátt fyrir að vera mikið menntuð í listum , með BA - og meistaragráðu , hefur hún unnið hin ýmsu störf sem tengjast listinni lítið eða alls ekki hér á landi . Hún hefur meðal annars unnið með börnum , við þrif , sem leiðsögumaður fyrir pólska ferðamenn og á kaffihúsi . Samhliða þeim störfum vinnur hún að list sinni sem hún hefur sýnt víða , í heimalöndum sínum tveimur , Íslandi og Póllandi , auk Þýskalands , Portúgals og Slóvakíu . From afar from always from withoutVerkið er af ...